
PROJEKTNI ZADATAK
Izrada projektne dokumentacije za ulaganje u izgradnju, rekonstrukciju i opremanje osnovnih škola za potrebe jednosmjenskog rada i cjelodnevne škole u sklopu provedbe projekta koji se financiraju iz Nacionalnog plana oporavka i otpornosti 2021.- 2026., Poziv za dostavu projektnih prijedloga  „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“ 







































U Osijeku, kolovoz 2023. godine

PROJEKTNI ZADATAK 

1. Općenito

Ovim projektnim zadatkom usklađuju se postojeće školske zgrade osnovnih škola kojima je osnivač/vlasnik Osječko-baranjska županija (dalje Naručitelj) s Pozivom za dostavu projektnih prijedloga „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“ (dalje: Poziv, poveznica https://fondovieu.gov.hr/pozivi/87 ) što podrazumijeva uspostavu drugačije prostorne i funkcionalne međuovisnosti koja će omogućiti visoku izbornost prostora različitih kapaciteta i karaktera s ciljem osuvremenjivanja obrazovnog procesa, metoda učenja i podučavanja. 

Predmet projektnog zadatka je usklađenje postojećih prostora zgrada osnovnih škola s Normativima dimenzioniranja osnovnih škola u Republici Hrvatskoj 2022. (dalje Normativi, poveznica: https://mzo.gov.hr/UserDocsImages//dokumenti/Obrazovanje/Normativ-prostora-i-opreme/Normativi-2022//Normativi-dimenzioniranja-prostora-osnovnih-skola-u-Republici-Hrvatskoj-2022.pdf) što za posljedicu ima potrebu rekonstrukcije postojećih zgrada na način da je nužno izvršiti neki od zahvata u prostoru: dogradnju, nadogradnju, dodatno uređenje i opremanje postojećih i/ili novih kapaciteta, ili sve. 

Obveze Izvršitelja: 

1. obilazak lokacije, usuglašavanje potrebnog s djelatnicima predmetne škole i Naručiteljem, (posebno pozornost obratiti na dodatne prostore za djecu s teškoćama u razvoju (TUR) i nacionalne manjine);
2. izrada projektne dokumentacije :
· obuhvaća izradu opisa i grafičkog prikaza građevine u svrhu ishođenja posebnih uvjeta od javno pravnog tijela sukladno posebnom propisu za utvrđivanje posebnih uvjeta, odnosno uvjeta priključenja, a sve u svrhu izrade glavnog projekta,
· obuhvaća izradu idejnog rješenja/projekta sukladnog zahtjevima Ministarstva znanosti i obrazovanja (dalje MZO), (dalje Smjernice; poveznica:  https://mzo.gov.hr/UserDocsImages//dokumenti/Obrazovanje/Normativ-prostora-i-opreme/Normativi-2023//Smjernice-za-izdavanje-suglasnosti.pdf), napomena: ukupna bruto površina građevine škole/ili sportske dvorane iz Glavnog projekta ne smije biti veća ili manja od 5% u odnosu na ukupnu bruto površinu građevine škole/ili sportske dvorane iz Idejnog rješenja/ projekta na koji je izdana Suglasnost MZO,
· glavnog projekta, 
· izvedbenog projekta, 
· projekta opremanja, 
· projekta uklanjanja građevine i zbrinjavanje otpada, po potrebi,
· kontrola glavnog projekta, po potrebi,
· provesti potrebne radnje u sklopu  ocjene o potrebi procjene utjecaja zahvata na okoliš, po potrebi izraditi  Studiju o utjecaju zahvata na okoliš, odnosno izraditi svu potrebnu dokumentaciju i izvršiti sve potrebne procedure, a sve sukladno pripadajućem Zakonu, 
3. izrada troškovnika radova s preciznim opisima, ovisno o potrebnim rekonstrukcijama za: 
· rekonstrukciju škole,
· rekonstrukciju sportske dvorane, po potrebi,
· uređenje vanjskog prostora (škole i/ili školske sportske dvorane), po potrebi,
· uklanjanje građevine/dijela građevine po potrebi
4. izrada troškovnika opreme s preciznim opisima, isti treba biti prikladan za postupak javne nabave, procijenjena vrijednost opreme ne može biti više od 10% procijenjene vrijednosti radova rekonstrukcije,

U slučaju rekonstrukcije postojećih prostornih kapaciteta (zahvati) bitni projektni elementi  i zahtjevi koje treba uvažiti prilikom izrade projektne dokumentacije (elementi koji ne zadovoljavaju normativ) su Normativi dimenzioniranja osnovnih škola u Republici Hrvatskoj 2022, i za iste su potrebne različite razine izrade dokumentacije sukladno vrsti zahvata.

[bookmark: _Hlk142485031]I. Zahvati koji obuhvaćaju:
· povećanje kapaciteta postojeće školske kuhinje i njezino opremanje, 
· povećanje kapaciteta postojeće blagovaonice i njezino opremanje, 
· dodatno uređenje i opremanje prostora škole za cjelodnevni boravak učenika u školi, 
· dodatno uređenje i opremanje prostora za profesionalni rad učitelja u školi,
· radove na adaptaciji i opremanju školskih igrališta/školskih sportskih dvorana, 
Za navedene zahvate dokumentacija sadrži:
· tlocrti postojećeg stanja škole
· tlocrti novog stanja škole 
· troškovnik radova
· projekt opreme
· troškovnik opreme

II. Zahvati koji obuhvaćaju:
· dodatno opremanje učionica, kabineta i praktikuma u funkciji izvođenja odgojno-obrazovnih programa, 
· dodatno uređenje i prilagođavanja postojećih sanitarnih čvorova, 
· dodatno opremanje prostora više namjena, 
Za navedene zahvate dokumentacija sadrži:
· tlocrti novog stanja u postojećim gabaritima škole
· projekt opreme
· troškovnik opreme
III. Zahvati koji obuhvaćaju:
· dodatno poboljšanje klimatizacijskih uređaja, 
· ostala ulaganja koja doprinose organizaciji rada cjelodnevne škole (po potrebi), 
Za navedene zahvate dokumentacija sadrži:
· projekt opreme 
· troškovnik opreme

Zaključno, prethodno navedena dokumentacija sadržava: 
· tlocrt postojećeg stanja građevine škole i/ili školske sportske dvorane: mora imati upisane namjene, dimenzije i površine svih prostora te iskaz ukupne neto površine,
· tlocrt novog stanja građevine škole i/ili školske sportske dvorane: mora imati upisne namjene, dimenzije i površine svih prostora te iskaz ukupne neto površine,
· troškovnik radova: mora sadržavati zahvate sukladne zahtjevima/kategorijama ulaganja,
· u tlocrte novog rješenja građevine škole i/ili školske sportske dvorane i/ili u situaciju, mora imati ucrtan raspored opreme (koja se ugrađuje i mobilne)
· troškovnik opreme: preporuča se nabava opreme koja odražava ideju novih prostora učenja i podržava filozofiju moderne cjelodnevne škole kao mjesta učenja, spoznavanja, igre, druženja, odmora, susreta, rekreacije, inkluzije i suživota. 
Polazišni, orijentacijski prostorni uvjeti, odnosno ulazni podaci za projektiranje za svaku matičnu i područnu višesmjensku školu nalaze se na poveznici Učionice-2022-23 - Power BI, (poveznica: https://app.powerbi.com/view?r=eyJrIjoiMTZlZjY4OTktM2Q3YS00YWRhLWIwMjAtYTA5MjFhNjdhZmY0IiwidCI6IjJjMTFjYmNjLWI3NjEtNDVkYi1hOWY1LTRhYzc3ZTk0ZTFkNCIsImMiOjh9)  

Podaci koje ćete pronaći na poveznici odnose se na:

· broj razrednih odjela u 2026./2027. uzimajući u obzir demografske trendove i optimizaciju veličine razrednog odjela,
· ukupnu bruto površinu školskog prostora sukladno broju razrednih odjela u 2026./2027. i Normativima,
· ukupnu bruto površinu i vrstu sportske dvorane sukladno Normativima,
· površinu potrebnog vanjskog prostora sukladno Normativima,
· ostale podatke.

Izvršitelj je obvezan, sukladno Pozivu, pridržavati se i zakonskih odredbi koje predstavljanu minimalne zahtjeve pri provedbi horizontalnih politika. Zahtjevi koje treba uvažiti prilikom izrade projektne dokumentacije su Horizontalna načela (Poziv, poglavlje 2.11):

· projekt mora doprinijeti promicanju pristupačnosti za osobe s invaliditetom,
· sva ulaganja moraju biti usklađena s načelom „ne čini značajnu štetu“
· projekt mora promovirati obnovljive izvore energije i/ili održivo korištenje prirodnih resursa
· projekt mora ispuniti minimalne uvjete u pogledu energetske učinkovitosti kako bi se smatrao neutralnim, odnosno povezan s povećanjem učinkovitosti resursa, 

Uvjeti za osiguranje načela „ne čini značajnu štetu“:
· ublažavanje klimatskih promjena,
· prilagodba klimatskim promjenama,
· očuvanje vodnih resursa,
· otpadna/kružna ekonomijom,
· sprečavanje i kontrola onečišćenja,
· biološka raznolikost i ekosustav.



2. Razno

Sadržaj projektne dokumentacije
Sadržaj projektne dokumentacije uključuje sve pisane i crtane priloge u potrebnom opsegu i razini, tako da isti budu u skladu s važećim propisima.

Zakoni i propisi
Projektna dokumentacija treba biti izrađena od strane ovlaštene osobe i sadržajno u skladu s važećim zakonskim propisima u Republici Hrvatskoj. Također, projekti moraju biti i u skladu s posebnim uvjetima, odnosno uvjetima priključenja mjerodavnih institucija.

Rok dostave dokumentacije iz projektnog zadatka 
Rok za izradu idejnog rješenja/projekta je 40 dana od dana potpisa ugovora. Rok za predaju i dostavu preostale cjelovite projektno tehničke dokumentacije glavnog projekta s troškovnikom spremnog za podnošenje zahtjeva za građevinsku dozvolu je 40 dana od ishođenja suglasnosti MZO na dostavljeno idejno rješenje/projekt i završnog dokumenta o ocjeni o potrebi procjene utjecaja zahvata na okoliš. Izvedbeni projekt i preostala projektna dokumentacija dostavlja se u roku 30 dana od dana podnošenja zahtjeva za izdavanje građevinske dozvole. Rok isporuke teče svakog kalendarskog dana, bez obzira radi li se o blagdanu ili neradnom danu. Izvršitelj ima obvezu dostavljati mjesečna izvješća na obrascu A1 (isti se nalazi u privitku).

Dostava dokumentacije, oblik i format
MAPE Glavnog projekta i Izvedbenog projekta moraju biti u elektronskom obliku (u PDF formatu), ovjerene elektroničkim potpisom od strane projektanata. Tiskane primjerke elektronički ovjerenih MAPA potrebno je ovjeriti pečatom i potpisom projektanata i dostaviti u 4 primjeraka.
Dijelove MAPA, odnosno nacrte u DWG-u ili drugom formatu koji su sastavni dijelovi istih, potrebno je također dostaviti u vlasništvo Naručitelju.


Ostalo
Dostavljena ponuda od strane Izvršitelja obuhvaća i sve troškove povezane s kontrolom glavnog projekta kao i sve dodatne zahtjeve koji proizlaze iz pisanog izvješća revidenta - kontrole po pojedinim fazama građenja i dr.
Sve vrste troškovnika treba izraditi sukladno pravilima struke, sukladno Zakonu o javnoj nabavi i s dostatnim opisima koji štite Naručitelja od nepredviđenih radova.
Tokom trajanja Ugovora Izvršitelj ima obvezu na zahtjev Naručitelja dostaviti na uvid već izrađene dijelove dokumentacije.
Po ovom projektnom zadatku, a prije predaje projektne dokumentacije Naručitelju, Izvršitelj se obvezuje analizirati komentare od strane Naručitelja na sadržaj dostavljene dokumentacije i iste uvažiti ukoliko nisu u suprotnosti s prethodno navedenim zakonodavstvom. 

U postupku izrade projektne dokumentacije Izvršitelj ima obvezu proučiti cjelokupnu dokumentaciju Poziva i pratiti eventualne izmjene i dopune po istom te postupati sukladno njima. Eventualne promjene Poziva i zahtjeva MZO moguće je pratiti na internetskim stranicama https://fondovieu.gov.hr/,  https://mzo.gov.hr/. Usklađivanje projektne dokumentacije s nastalim promjenama smatra se ugovornom obvezom Izvršitelja i neće se dodatno ugovarati. 
	

Privitak:
· prikaz sadržaja i dinamike isporuke mjesečnih izvješća, Dodatak – A1,








	
	Dodatak - A1



	Izvještaj br.
	MJESEČNI IZVJEŠTAJ
	 

	
	
	

	
	
	

	Datum
	
	

	
	
	

	
	
	

	
	
	
	
	
	
	

	Predmet ugovora:
	Broj ugovora:

	Za naručitelja
	Za izvršitelja

	Napredak usluge
	 
	%-ak
	Datum

	broj
	Aktivnosti u tijeku
	predviđeno
	stvarno
	planirano
	prognoza/izvršenje

	1
	 
	 
	 
	 
	 

	2
	 
	 
	 
	 
	 

	3
	 
	 
	 
	 
	 

	4
	 
	 
	 
	 
	 

	5
	 
	 
	 
	 
	 

	
	
	
	
	
	
	

	Radnje vezane na aktivnosti

	 








	Uočeni problemi koji utječu na rok završetka aktivnosti

	 



Za izvršitelja:
5

